อิตาลีออกมาตรการเข้ม สั่งปิดร้านอาหาร สถานบันเทิงก่อนค่ำ คุมโควิด-19
ทางการอิตาลีออกมาตรการเข้ม สั่งปิดร้านอาหาร บาร์ ผับ และสถานที่ท่องเที่ยวกลางคืนทั่วประเทศก่อน 6 โมงเย็นยับยั้งการระบาดของโรคโควิด-19ร้านอาหารส่วนใหญ่ในกรุงโรม ของประเทศอิตาลี เริ่มมีการปฏิบัติตามมาตรการบังคับใช้ของรัฐบาล เมื่อช่วงเย็นของวันอังคารที่ผ่านมา โดยมีการเก็บร้านและปิดร้านก่อน 6 โมงเย็น หลังสถานการณ์การแพร่ระบาดของโรคโควิด-19 เริ่มรุนแรงเข้าขั้นวิกฤติ ล่าสุดมียอดผู้ติดเชื้อสะสมภายในประเทศพุ่งทะลุ 1 หมื่นรายแล้ว และมีผู้เสียชีวิตรวมอยู่ที่ 631 ศพแล้วด้านนายกรัฐมนตรีจูเซปเป คอนเต้ระบุว่า มาตรการดังกล่าวมีผลบังคับรวมไปถึง ประชาชนทั่วประเทศราว 60 ล้านชีวิต ที่ไม่ได้รับอนุญาตให้เดินทางออกนอกบ้าน เว้นแต่จำเป็นต้องเดินทางไปทำงานหรือมีเหตุฉุกเฉินเท่านั้น นอกจากนี้ทางการอิตาลียังสั่งห้ามการจัดกิจกรรมและการชุมนุมตามสถานที่สาธารณะต่างๆ เพื่อยับยั้งการระบาดของโรค โดยมาตรการนี้จะมีผลนับตั้งแต่ วันอังคารที่ 10 มีนาคม 2563 ไปจนถึงวันที่ 3 เมษายน 2563 นี้ขณะเดียวกันโรงเรียนและมหาวิทยาลัยทั่วประเทศ ต้องยุติการเรียนการสอนไปจนถึง วันที่ 3 เมษายน เช่นกัน อย่างไรก็ตาม ทางการระบุว่า ระบบขนส่งสาธารณะยังคงเปิดให้ใช้บริการตามปกติทั้งนี้ สถานการการระบาดที่เลวร้ายลงส่งผลให้อิตาลีจำเป็นต้องขยายขอบเขตของมาตรการปิดเมืองเป็นทั่วประเทศ เมื่อวันจันทร์ที่ผ่านมา (9 มีนาคม 2563) หลังยอดผู้เสียชีวิตและผู้ติดเชื้อพุ่งขึ้นสูง ส่งผลให้อิตาลีกลายเป็นประเทศที่มีการระบาดหนักที่สุดรองจากจีน
ทางการอิตาลีออกมาตรการเข้ม สั่งปิดร้านอาหาร บาร์ ผับ และสถานที่ท่องเที่ยวกลางคืนทั่วประเทศก่อน 6 โมงเย็น ยับยั้งการระบาดของโรคโควิด-19
โควิด-19,ไวรัสโคโรนา,COVID-19,อิตาลี